f. Sabetan perang Sabetan perang punika kridhaning ringgit manawi wonten adegan peprangan. Kadospundi menggah cara lan tumindakipun manawi badhe nyolahaken ringgit wonten ing adegan peprangan sageda anggambaraken solahing tiyang ingkang pinuju pancakara, ulah kridhaning dedamel lan sanes-sanesipun. Menggah warni-warnining sabetan perang ing salebeting pakeliran sadalu muput punika saperangan dipun wastani: (1) Perang gagal/gagahan ing salebeting pathet nem, kridhaning perang punika: tubrukan, jeblosan lan aber-aberan manawi ingkang perang punika antawisipun ringgit dugangan tanggung kaliyan dugangan tanggung upaminipun: R. Gathutkaca lan R. Kartamarma. (2) Perang sekar salebetipun pathet sanga, kridhaning perang punika: gendiran, alihan antawisipun R. Harjuna kaliya danawa cakil. (3) Perang brubuh ing salebeting pathet manyura, kridhaning perang punika: ndugang, mbanting, ngejug, nubruk manawi ingkang perang punika ringgit dugangan ageng upaminipun: R. Bratasena lan danawa raton utawi danawa patih mawi siyung. Tuladha sabetan perang: I. PATIHAN (kiwa) 1. Kabedhol nubruk 2. Nututi kalampahaken manengen R. SAMBA (tengen) 1. Kabedhol, endha kaentas manengen 2. Mundur saking kiwa, majeng kalampahaken manengen 3. ABEN AJENG 4. Nubruk iringan njawi nglebet mawingking 5. Nubruk iringan njawi nglebet mangajeng 4. Enda iringan nglebet njawi kawalik madhep manengen 5. Endha iringan njawi ngleber